Vislas strēle

Vislas strēle (, , vēsturiski ) ir Baltijas jūras pussala, kas atdala Vislas līci no Gdaņskas līča. Strēles rietumu puse pieder Polijai, bet austrumu puse Krievijas Federācijai, kur atrodas tās vistālākais rietumu punkts. Vislas strēle stiepjas 70 kilometru garumā, maksimāli 1,8 kilometru platumā, līdz Baltijskas šaurumam, kas atdala Vislas strēli no Sembas pussalas. Pussalas Polijas pusē atrodas vairāki kūrorti, kas apvienoti Kriņicas Morskas pilsētā, izveidots Vislas strēles ainavu parks (Park Krajobrazowy Mierzeja Wiślana). 

 Vēsture 
Līdz 13. gadsimtam pussalā bija vairākas kuģojamas caurteces, kas veicināja senprūšu Truso pilsētas attīstību. Pēc tam, kad caurteces aizsērēja, par Austrumprūsijas galvenajām ostām kļuva Kēnigsberga un Gdaņska. 

2022. gada 17. septembrī atklāja 1,3 kilometrus garu kanālu pāri Vislas strēlei, kas savieno Vislas līci ar Baltijas jūru un ļauj kuģiem iebraukt Elblongas ostā, neizmantojot Krievijas Federācijas teritoriālos ūdeņus.Polijā atklās kanālu, kas ļaus apiet Krieviju lsm.lv 2022. gada 17. septembrī

 Atsauces 

 Ārējās saites 

Kategorija:Polijas pussalas
Kategorija:Krievijas pussalas
Kategorija:Pomožes vojevodiste
Kategorija:Kaļiņingradas apgabals